Diari Oficial de la Generalitat Valenciana


Sumari del DOGV 7710, del 02-02-2016 (2016/588)

Aprovació del text refós del projecte de reparcel·lació horitzontal i econòmica per a l'execució del programa d'actuació aïllada per gestió directa per a l'edificació de les parcel·les situades als carrers de la Corretgería, números 11 i 13, i de la Tapinería, números 26, 28 i 30, de València. Expedient números 85790 6432 222.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7710

Data del DOGV
:   02-02-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/588


Data del document
:   19-01-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Aprovació del text refós del projecte de reparcel·lació horitzontal i econòmica per a l'execució del programa d'actuació aïllada per gestió directa per a l'edificació de les parcel·les situades als carrers de la Corretgería, números 11 i 13, i de la Tapinería, números 26, 28 i 30, de València. Expedient números 52428 0189 222. [2016/588]  
La Junta de Govern Local, en la sessió ordinària de 20 de novembre de 2015, ha adoptat l'acord següent:  
  
«Primer. Aprovar el text refós del projecte de reparcel·lació horitzontal i econòmica per a l'execució del programa d'actuació aïllada per gestió directa per a l'edificació de les parcel·les situades als carrers de la Corretgeria, números 11 i 13, i de la Tapineria, números 26, 28 i 30, presentat amb data 30 d'octubre de 2015 per l'empresa municipal Societat Anònima Municipal Actuacions Urbanes de València, adjudicatària del programa esmentat.  
Segon. Facultar, tan àmpliament com procedisca en dret, el regidor delegat de Desenvolupament Urbà i Vivenda per a dictar tantes resolucions i realitzar totes les actuacions que resulten necessàries per a la plena efectivitat i execució d'este acord, inclosa l'aprovació de les eventuals correccions del text refós aprovat que foren necessàries per a la seua inscripció en el Registre de la Propietat.  
Tercer. Notificar este acord als interessats i publicar-lo en el Diari Oficial de la Comunitat Valenciana, en el Butlletí Oficial de la Província de València, en el Boletín Oficial del Estado, en un diari local i en la web municipal, i procedir a la inscripció de la reparcel·lació en el Registre de la Propietat, previ atorgament de la corresponent escriptura pública que expresse el seu contingut, una vegada conste que s'han abonat o, si no és el cas, consignat les indemnitzacions fixades».  
  
Als efectes de l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, este anunci servix de notificació a aquells titulars registrals que o bé resulten desconeguts o ho siga el seu domicili; així mateix a aquells que, practicada la notificació, aquesta no s'haguera pogut dur a terme i aquest anunci servirà de notificació expressa als titulars següents: Vicente García Quevedo i Consuelo Sanchis Esteve.  
  
Contra l'acte administratiu transcrit, que és definitiu en via administrativa, i de conformitat amb el que establix la Llei reguladora del règim jurídic de les administracions públiques i del procediment administratiu comú i en la Llei reguladora de la jurisdicció contenciosa administrativa, podreu interposar un dels recursos següents:  
  
a) Amb caràcter potestatiu, un recurs de reposició davant del mateix òrgan que va dictar l'acte recorregut en el termini d'un mes, a comptar des de l'endemà de la recepció d'aquesta notificació.  
Si transcorreguera un mes des de l'endemà de la interposició del recurs de reposició sense que aquest haja sigut resolt, es podrà entendre que ha sigut desestimat i interposar un recurs contenciós administratiu davant del Jutjat Contenciós Administratiu de València, en el termini de sis mesos, des d'aquesta desestimació presumpta.  
b) Un recurs contenciós administratiu, davant del Jutjat Contenciós Administratiu de València dins del termini de dos mesos, comptats des de l'endemà de la recepció d'aquesta notificació.  
Tot això sense perjuí que es puga exercitar qualsevol altre recurs o acció que s'estime procedent.  
  
València, 19 de gener de 2016.- El secretari de l'Àrea I: Manuel Latorre Hernández.